Video: Kleuter uit brandende gebou na veiligheid gegooiIn die video is dit duidelik hoe die vrou die kleuter na die skare mense wat onder die gebou in die straat staan, gooi (Foto: Skermskoot) ’n Video wat wys hoe ’n kleuter uit ’n gebou in Durban gegooi word – nadat die gebou deur betogers aan die brand gesteek is – word wyd op sosiale media gedeel. Dié video het selfs internasionaal opslae gemaak. Die kleuter en ma het ongedeerd van die brand afgekom. Maroela Media het vroeër berig ’n groep betogers het Dinsdag omstreeks 12:30 die City Life-gebou in die Durbanse middestad aan die brand gesteek. Dié gebou bestaan uit onder meer winkels en woonstelle. Video’s wat op sosiale media gedeel is, wys hoe sommige mense – wat vermoedelik in die woonstelle vasgekeer was – by die vensters begin uitklouter. In van die video’s is dit duidelik hoe ’n volwasse vrou uit die venster klim, waarna iemand – wat steeds in die gebou vasgekeer is – ŉ kleuter na die vrou gooi. Die vrou vang die kleuter en gooi die kleuter dan na die skare mense wat onder die gebou in die straat staan. [WATCH] Toddler rescued from a fire. Looters started a fire after stealing everything from the shops on the ground floor. They then set fire to the building, affecting apartments upstairs. Neighbours caught the little girl ????#ShutdownKZN watch @BBCWorld for more pic.twitter.com/LTMTAa7WAz — Nomsa Maseko (@nomsa_maseko) July 13, 2021 BBC het berig die volwasse vrou in die video is die kleuter se ma. “Die ma was genoop om haar baba uit die brandende gebou te gooi. Ma en baba het ongedeerd van die voorval afgekom en is herenig,” lui die berig. Robert McKenzie, woordvoerder van die KwaZulu-Natalse nooddiens, het Dinsdag aan Maroela Media gesê die brand is omstreeks 13:00 geblus. “Paramedici het altesaam 64 beseerdes op die toneel behandel. Twee van dié beseerdes is per ambulans na ’n hospitaal gehaas,” het McKenzie gesê. Teen Woensdagoggend was altesaam 1 234 mense in verband met gewelddadige onluste en plundery die afgelope paar dae in KwaZulu-Natal en Gauteng in hegtenis geneem is. Die plundertogte het nou reeds 72 lewens geëis. Small child has nearly died in the burning City Life building in Durban. #Newzroom405 #JubJub #Indian #looting #Durban @eNCA @SABCNews #EasternCapeSaysNoToLooting pic.twitter.com/hXmo2E6ndy — @Skhu Mchart (@SkhuMdunge97) July 13, 2021